Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: 2. melléklet a 6/2010. (I. 21.) Korm. rendelethez
Paragraph Index: 59

2. melléklet a 6/2010. (I. 21.) Korm. rendelethez Kockázatértékelési adatlap A. Az indított személyszállító vonatok és a szállított utasok száma az utolsó három évben Az adatokat az utolsó három évre kell megadni úgy, hogy az elsõ oszlopban az utolsó három év kerüljön feltüntetésre soronként, éves bontásban. A második oszlopban az adott évre vonatkozóan az indított személyszállító vonatok számát kell megadni. A harmadik oszlopban az adott évben szállított utasok összlétszámát kell megadni. B. A nem vasúti balesetbõl származó, utasnak okozott száma és összege az utolsó három évben Az adatokat az utolsó három évre kell megadni úgy, hogy az elsõ oszlopban az utolsó három év soronként, éves bontásban kerüljön feltüntetésre. A második oszlopban az adott évre vonatkozóan a nem vasúti balesetbõl származó, utasnak okozott károknak az adott évben elõforduló összes számát kell megadni. A harmadik oszlopban a nem vasúti balesetbõl származó, utasnak okozott károk tekintetében az adott évben történt kifizetések összegét kell megadni forintban. C. A késések és vonatkimaradások száma és az ezek miatt kifizetett kártérítések összege az utolsó három évben Késések: Az adatokat az utolsó három évre kell megadni úgy, hogy az elsõ oszlopban az utolsó három év kerüljön feltüntetésre soronként, éves bontásban. A második oszlopban az adott évre vonatkozóan a 60–120 percet késett személyszállító vonatok számát kell megadni. A harmadik oszlopban az adott évre vonatkozóan a 120 percet meghaladóan késett személyszállító vonatok számát kell megadni. Vonatkimaradások: Az adatokat az utolsó három évre kell megadni úgy, hogy az elsõ oszlopban az utolsó három év kerüljön feltüntetésre soronként, éves bontásban. A második oszlopban az adott évre vonatkozóan a kimaradt személyvonatok számát kell megadni. Késésekre és vonatkimaradások miatt kifizetett kártérítések: Az adatokat az utolsó három évre kell megadni úgy, hogy az elsõ oszlopban az utolsó három év kerüljön feltüntetésre soronként, éves bontásban. A második oszlopban az adott évre vonatkozóan a személyvonatok késése és vonatkimaradás miatt kifizetett kártérítések számát kell megadni. A harmadik oszlopban az adott évre vonatkozóan a személyvonatok késése és vonatkimaradás miatt kifizetett kártérítések összegét kell megadni forintban. D. Az aktuális évben üzemeltetni tervezett személyszállító vonatok száma és a tervezett utaslétszám Az adatokat az aktuális évre vonatkozóan kell megadni úgy, hogy az elsõ oszlopban az aktuális év kerüljön feltüntetésre évszámmal. A második oszlopban az aktuális évben üzemeltetni tervezett személyszállító vonatok számát kell megadni. A harmadik oszlopban az aktuális évben tervezett utaslétszámot kell megadni. V. A Kor mány tag ja i nak ren de le tei

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes